
-
Serviciul Impozite și Taxe Locale-

Compartimentul urmărire contracte

Nr.  2862 din 14.03.2024
RAPORT DE SPECIALITATE

la proiectul de hotărâre privind aprobarea LISTELOR DE PRIORITATE PENTRU ACORDAREA LOCUINŢELOR A.N.L. pentru tineri care s-au eliberat în anul 2023 și 2024 şi care se vor elibera până la întocmirea şi aprobarea de către Consiliul Local a unei noi liste de prioritate
Având în vedere referatul de aprobare înregistrat cu nr. 2861 din 14.03.2024, întocmit de primarul Municipiului Marghita în calitate de inițiator al proiectului de hotărâre privind aprobarea Listelor de prioritate pentru acordarea locuinţelor A.N.L. pentru tineri care s-au eliberat în anul 2023 și 2024 şi care se vor elibera până la întocmirea şi aprobarea de către Consiliul Local a unei noi liste de prioritate.
Luând în considerare faptul că Listele de prioritate pentru acordarea locuinţelor A.N.L. pentru tineri aprobată prin HCL nr. 216 din 31.10.2023 s-au epuizat şi s-au eliberat 6 locuinţe de tip A.N.L. pentru tineri.
Ţinând cont de prevederile: art. 8 din Legea nr. 152/1998 privind înfiinţarea Agenţiei Naţionale pentru locuinţe, actualizată; art. 15 din HG nr. 962/2001 privind aprobarea Normelor metodologice pentru punerea în  aplicare a prevederilor Legii nr. 152/1998 privind înfiinţarea Agenţiei Naţionale pentru locuinţe, actualizată;  HCL nr. 231 din 23.11.2021 pentru aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L., administrarea, exploatarea, închirierea acestora, cu modificările și completările ulterioare;  Hotărârea  nr. 15  din  14.02.2024 a Comisiei sociale de analiză şi soluţionarea solicitărilor de locuinţe pentru tineri destinate închirierii în baza Legii 152/1998 privind înfiinţarea A.N.L., privind aprobarea Listelor care au acces /care nu au acces la locuinţă prin îndeplinirea condiţiilor stipulate în Anexa nr. 11, alineat A - Criterii de acces la locuinţă din Norma metodologică pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, parte integrantă a Hotărârii 962/2001.

 Luând în considerare Procesul verbal nr. 2860 din 14.03.2024 al comisiei sociale de analiză şi soluţionare a solicitărilor de locuinţe pentru tineri destinate închirierii în baza Legii 152/1998 privind înfiinţarea A.N.L. în care comisia stabileşte punctajele fiecărei solicitări în baza actelor depuse şi propune menţinerea listei până la epuizare.

  În baza art. 129, alin. (2), lit. c şi alin. (6), lit. a, art. 139, lit. g din O.U.G. nr. 57/2019 privind Codul administrativ, propun aprobarea de către Consiliul Local al Municipiului Marghita a LISTELOR DE PRIORITATE PENTRU ACORDAREA LOCUINŢELOR A.N.L. pentru tineri care s-au eliberat în anul 2023 și 2024 şi care se vor elibera până la întocmirea şi aprobarea de către Consiliul Local a unei noi liste de prioritate.

